Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: II. A 149/1997. (IX. 10.) Korm. rendelet alapjaiban megváltoztatta az örökbefogadni szándékozók nyilvántartásba vételének rendjét. Jelentkezniük kell a Gyermekvédelmi Szakszolgálatnál, és örökbefogadásra alkalmasságukkal kapcsolatban a gyámhivatal határozatban dönt. Az örökbefogadó szülők
Paragraph Index: 476

1996. június 25. napján történt kézhezvételét követően 1996. június 27-én beadvánnyal fordult az OKKH-hoz, amelyben a már hivatkozott adatlapokon benyújtott kárpótlás iránti kérelme alapján a kárpótlás megállapítását kérte. Az OKKH panaszos beadványát keresetnek tekintette, s ennek megfelelően utasította a Megyei Kárrendezési Hivatalt, hogy amennyiben a beadványban foglaltakkal egyetért, úgy azt az iratokkal és javaslatával együtt terjessze fel az OKKH-hoz, ellenkező esetben pedig az ügy iratait terjessze az illetékes bíróság elé. Az országgyűlési biztos általános helyettesének vizsgálata megállapította, hogy panaszos kárpótlási ügyében 1996. június 27-én előterjesztett keresetét a Megyei Kárrendezési Hivatal a bíróság elé terjeszteni elmulasztotta. Ugyanis az 1952. évi III. törvény 330. §-ának (1) bekezdése úgy szól, hogy „Az elsőfokú közigazgatási szerv a keresetlevelet — az ügy irataival együtt — 8 napon belül köteles a bírósághoz továbbítani.” A Megyei Kárrendezési Hivatal az ügyintézési határidőt több mint 2 évvel túllépte, mulasztásával megsértette a jogbiztonság alkotmányos elvét [Alkotmány 2. § (1) bek.], ezen keresztül panaszos jogorvoslathoz való jogát [Alkotmány 57. § (5) bek.] is azáltal, hogy az utóbbi alkotmányos jog érvényesítésének lehetőségét több éven át akadályozta. A Hivatal a felhívott alkotmányos jogokkal összefüggésben visszásságot idézett elő. Az állampolgári jogok országgyűlési biztosának általános helyettese a felhívott alkotmányos jogokkal összefüggésben előidézett alkotmányos visszásság haladéktalan megszüntetésére tett ajánlást az OKKH elnökének. A Központi Kárrendezési Iroda főigazgatója az ajánlást elfogadta, s az ajánlás alapján tett intézkedése a visszásságot megszüntette. Az ajánlás elérte célját. Az ajánlás alapján tett intézkedés a panaszt megoldotta. OBH 8649/1997. Az Alkotmány 2. § (1) bekezdése szerinti jogállamhoz, illetve az ebből eredő jogbiztonsághoz, valamint az Alkotmány 64. §-ában biztosított kérelem előterjesztéséhez való jogokkal összefüggésben okozott visszásságot, ha a hiányosan előterjesztett magyar állampolgárság iránti kérelmet az anykönyvvezető nem továbbítja a Belügyminisztériumhoz Panaszos azért fordult az Országgyűlési Biztos Hivatalához mert sérelmezte, hogy Szászvár Nagyközség Önkormányzata Polgármesteri Hivatalánál előterjesztett állampolgársági ké- 1999/79/II. szám relmét az anykönyvvezető nem továbbította a Belügyminisztériumhoz. Panaszos 1997. augusztus 28-án honosítási kérelmet nyújtott be Szászvár Nagyközség Önkormányzata Polgármesteri Hivatalánál. Az eljáró anyakönyvvezető megállapította, hogy a kérelem hiányos, ezért tájékoztatta őt arról, hogy annak elbírálásához milyen további okiratokat kell beszereznie. Panaszos a hiánypótlásra történő felszólításnak nem tett eleget, ezért kérelmét az anyakönyvvezető 1998. március 3-án azzal az indokolással küldte vissza, hogy azt — „lakbizonylat”

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes